# Bandera de l'Afganistan

La bandera de l'Emirat Islàmic de l'Afganistan és la bandera nacional de l'Afganistan adoptada el 15 d'agost de 2021, després de la victòria dels talibans a la guerra de 2001-2021. És una bandera blanca llisa amb les paraules de la xahada (la declaració de fe islàmica) al centre en negre. El color blanc remet a la puresa de la fe i al govern talibà.
Des de la tercera guerra anglo-afganesa de 1919, també coneguda com a guerra de la independència, l'Afganistan ha utilitzat unes dinou banderes nacionals, més que cap altre país en aquest període. L'anterior, la bandera tricolor de la República Islàmica de l'Afganistan encara és reconeguda internacionalment i és emprada pels grups nacionals de resistència.
La bandera nacional actual difereix dels emblemes d'altres grups gihadistes, inclosos els d'Al-Qaeda i l'Estat Islàmic, per invertir-ne els colors, tenint el blanc com a color principal i la xahada en negre. Aquesta bandera afganesa actual probablement es va inspirar en l'històric Califat Omeia, que va iniciar la conquesta musulmana del subcontinent indi.

## Bandera de la República Islàmica

L'anterior bandera de l'Afganistan va ser adoptada pel govern de transició del 2002. La bandera és semblant a la que havia voleiat al país durant la monarquia, entre 1930 i 1973. La diferència és l'afegit de la xahada al cim i al centre de l'escut d'armes.
Aquesta bandera estava formada per tres franges verticals, de color negre, vermell i verd. Al centre hi ha el clàssic emblema de l'Afganistan amb una mesquita. El significat dels colors varia segons les fonts consultades: el negre correspondria al passat fosc del país quan era una colònia, alhora que un homenatge a les antigues banderes dels regnes afgans; el vermell seria la sang de la lluita per la independència i el verd simbolitzaria al mateix temps l'esperança en el futur i el color de l'Islam.
L'era pre-talibà i la bandera de l'Aliança del Nord posseïen el mateix emblema, però amb els colors en franges horitzontals.

## Evolució històrica de les banderes oficials de l'Afganistan

* 1919–1926
* 1926–1928
* 1928–1929
* 1929
* 1929
* 1929-1931
* 1931–1973
* 1973-1974
* 1974-1978
* 1978
* 1978-1980
* 1980-1987
* 1987-1992
* 1992
* 1992-1996 i 2001-2002
* 1997-2001 i 2021-act.
* 2002
* 2002-2004
* República Islàmica 2004-2021

## Referències

* ↑ France 24 «Taliban hoist giant flag in Afghan capital, eight months after return». Agence France-Presse. France 24 [Kabul], 31-03-2022 [Consulta: 4 abril 2022].
* ↑ ; Moslih, Hashmat «Infographic: Afghanistan's flags over the years». Al Jazeera, 19-08-2021 [Consulta: 4 abril 2022].
* ↑ «Afghan Diplomatic Missions in US Close, Remain Open Elsewhere». Voice of America, 14-03-2022.
* ↑ «Taliban flag rises over seat of power on fateful anniversary». Associated Press [Kabul], 11-09-2021 [Consulta: 4 abril 2022].
* ↑ ; Semple, Jeff «The Taliban is rebranding Kabul with its white flags, but what comes next has Afghans on edge». Global News, 02-11-2021 [Consulta: 4 abril 2022].
* ↑ France 24 «Taliban flags proliferate as Afghan tricolour becomes resistance symbol». Agence France-Presse. France 24 [Kabul], 23-08-2021 [Consulta: 4 abril 2022].
* ↑ «The meaning and history of the Taliban flag amid protests in Afghanistan» (en anglès), 19-08-2021. [Consulta: 30 maig 2022].
* ↑ «Black text on white background — the history and significance of the Taliban flag» (en anglès americà), 10-09-2021. [Consulta: 30 maig 2022].
* ↑ «Afghanistan». The World Factbook. Central Intelligence Agency, 11-08-2021. [Consulta: 16 agost 2021].
* ↑ ; McMillan, Joe; Macdonald, Ian«Historical Flags (Afghanistan)», 21-09-2016. Arxivat de l'original el 4 juliol 2017. [Consulta: 11 febrer 2020].
* ↑ Entrada a Flags of the World